CELEX: 62013TN0545
Language: sl
Date: 2013-10-08 00:00:00
Title: Zadeva T-545/13: Tožba, vložena 8. oktobra 2013 – Al Matri proti Svetu

7.12.2013   
            
            
               SL
            
            
               Uradni list Evropske unije
            
            
               C 359/18
            
         Tožba, vložena 8. oktobra 2013 – Al Matri proti Svetu
   (Zadeva T-545/13)
   2013/C 359/35
   Jezik postopka: angleščina
   
      Stranki
   
   
      Tožeča stranka: Fahed Mohamed Sakher Al Matri (Doha, Katar) (zastopnika: M. Lester, barrister, in G. Martin, solicitor)
   
      Tožena stranka: Svet Evropske unije
   
      Predlog
   
   Tožeča stranka Splošnemu sodišču predlaga, naj:
   
               —
            
            
               Izvedbeni sklep Sveta 2013/409/SZVP (1) in Izvedbeno uredbo (EU) št. 735/2013 (2) v delih, v katerih se nanašata na tožečo stranko, razglasi za nična; in
            
         
               —
            
            
               toženi stranki naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja štiri tožbene razloge.
   
               1.
            
            
               Prvi tožbeni razlog: tožena stranka je storila očitno napako pri presoji, da so bila merila za vnos tožeče stranke na seznam izpodbijanih ukrepov izpolnjena.
            
         
               2.
            
            
               Drugi tožbeni razlog: kršitev pravice do obrambe in pravice do učinkovitega sodnega varstva tožeče stranke.
            
         
               3.
            
            
               Tretji tožbeni razlog: pomanjkljiva obrazložitev.
            
         
               4.
            
            
               Četrti tožbeni razlog: neupravičena in nesorazmerna omejitev lastninske pravice in svobode gospodarske pobude tožeče stranke.
            
         
      (1)  Izvedbeni sklep Sveta 2013/409/SZVP z dne 30. julija 2013 o izvajanju Sklepa 2011/72/SZVP o omejevalnih ukrepih proti nekaterim osebam in subjektom ob upoštevanju razmer v Tuniziji, (UL L 204, str. 52).
   
      (2)  Izvedbena uredba Sveta (EU) št. 735/2013 z dne 30. julija 2013 o izvajanju Uredbe (EU) št. 101/2011 o omejevalnih ukrepih zoper nekatere osebe, subjekte in organe glede na razmere v Tuniziji, (UL L 204, str. 23).